Държавен вестник, бр. 61, 2010 г., стр. 9

БРОЙ  61	
Д Ъ Р Ж А В Е Н  В Е С Т Н И К 	
СТР.  9  
3. обосновка на водовземането, включително 
обосновка на заявеното водно количество, съ­
гласно нормите за водопотребление, определени 
с наредбата по чл. 117а, ал. 2.
(7) Когато искането е за издаване на разре­
шително за водовземане от минерални води, 
към заявлението се прилагат и:
1. документ за собственост или учредено 
право на ползване върху недвижимия имот, 
където се осъществява дейността за ползване 
на минералната вода;
2. проект за присъединяване на отклонени­
ето за захранване на водоснабдявания обект 
към довеждащата система и за измерване на 
ползваните водни обеми и обосновка на зая­
веното водно количество съгласно нормите за 
водопотребление, определени с наредбата по 
чл. 117а, ал. 2.
(8) Когато искането е за издаване на раз­
решително за хидрогеоложки проучвания, към 
заявлението се прилагат и:
1. документи, удостоверяващи съгласието 
на собствениците на имотите, в които ще се 
извърши проучването;
2. проект за хидрогеоложки проучвания.
(9) Когато искането е за издаване на разре­
шително за ползване на воден обект по чл. 46, 
ал. 1, т. 5 – 8, към заявлението се прилагат:
1. доклад за резултатите от хидрогеоложко 
проучване;
2. технологична обосновка за реинжектиране, 
инжектиране, отвеждане или изкуствено подхран­
ване, включително обосновка за реинжектира­
ните, инжектираните или отвежданите обеми.
(10) За издаване на разрешително по чл. 46, 
ал. 1, т. 3 към заявлението по ал. 1 се прила­
гат и документи, определени с наредбата по 
чл. 135, ал. 1, т. 13.
(11) Изискванията към документите за изда­
ване на разрешителни се определят с наредбите 
по чл. 135, ал. 1, т. 1а, 2 и 13.
(12) Заявлението по ал. 1 и приложените 
към него документи се подават в два екзем­
пляра – единият екземпляр в качеството му 
на оригинал се представя върху книжен но­
сител, а вторият – като негов пълен цифров 
аналог – върху магнитен носител.“ 
§ 34. В чл. 61 се правят следните изменения 
и допълнения:
1. Алинеи 1 и 2 се изменят така:
„(1) Заявлението за издаване на разреши­
телно се подава до компетентния орган по 
чл. 52, ал. 1.
(2) Органът по ал. 1 в 20-дневен срок:
1. проверява дали:
а) заявлението съдържа изискващите се 
информация и приложения съгласно обявения 
образец;
б) съдържанието на приложените документи 
по чл. 60 отговаря на изискванията на този 
закон;
2. извършва преценката по чл. 62, ал. 1.“
2. В ал. 3 думата „недостатъците“ се заменя 
с „несъответствията“ и думите „14-дневен срок“ 
се заменят със „срок до два месеца“.
3. В ал. 4 думата „недостатъците“ се заменя 
с „несъответствията“.
4. Създава се ал. 5:
„(5) Ако при преценката по чл. 62, ал. 1, 
извършена в срока по ал. 2, се установи, че 
искането не съответства на изискванията на 
чл. 62, ал. 1 и са налице условията по чл. 68, 
органът по чл. 52, ал. 1 издава решение с мо­
тивиран отказ за издаване на разрешително. 
В този случай, ако несъответствията в прило­
жените документи по чл. 60 не влияят върху 
преценката по чл. 62, органът издава решени­
ето за отказ, без да изисква отстраняване на 
несъответствията по ал. 3.“
§ 35. Създава се чл. 61а:
„Чл. 61а. (1) За извършване на преценката 
по чл. 62, ал. 1, т. 3 органът по чл. 52, ал. 1 
изисква от министъра на околната среда и 
водите или от директора на съответната реги­
онална инспекция по околната среда и водите 
становище относно:
1. приложимата процедура по реда на глава 
шеста от Закона за опазване на околната среда 
по отношение на водовземането или дейности­
те за ползване на водния обект – предмет на 
исканото разрешително;
2. приложимата процедура по реда на глава 
шеста от Закона за опазване на околната среда 
по отношение на обекта, който се предвижда да 
бъде водоснабден или водите от който се пред­
вижда да бъдат отведени, пречистени и заустени;
3. необходимостта от провеждане на са­
мостоятелна процедура по чл. 31 от Закона за 
биологичното разнообразие.
(2) Когато съгласно становището по ал. 1 се 
изисква оценка на въздействието върху околната 
среда (ОВОС) и оценка на съвместимост по 
чл. 31 от Закона за биологичното разнообра­
зие към заявлението по ал. 1, министърът на 
околната среда и водите или директорът на 
съответната регионална инспекция по околната 
среда и водите изпраща на органа по чл. 52, 
ал. 1 и:
1. решение по ОВОС или решение да не се 
извършва ОВОС;
2. акт, с който е приключила процедурата по 
чл. 31 от Закона за биологичното разнообразие;
3. информация дали решението по т. 1 и 
актът по т. 2 са влезли в сила.
(3) Редът за предоставяне на документите 
по ал. 1 и 2 се прилага и при предоставяне 
на концесии за минерални води по реда на 
чл. 102а.“
§ 36. В чл. 62 се правят следните изменения 
и допълнения:
1. В ал. 1:
а) в текста преди т. 1 думите „чл. 61“ се 
заменят с „чл. 52“;